འཛམ་གླིང་དུ་སྒྲ་ལ་མཁས་པ་མང་པོས་འགྲོ་བ་མིའི་སྐད་ཀྱིས་བརྡ་སྤྲོད་སྟངས་འདི་དག་ཐོག་མ་ཇི་ལྟར་མགོ་ཚུགས་མིན་སུས་ཀྱང་མི་ཤེས་ཟེར།མི་ནི་འགྲོ་བ་གཞན་དང་མི་འདྲ་བར་བསམ་བློ་དང་དབང་ཤེས་ཀྱི་གསལ་ཆ་ཁྱད་འཕགས་ཀྱི་རྣམ་དཔྱོད་གསར་དུ་བྱུང་ནས་སྒྲ་འདྲ་མིན་ལ་བརྟེན་ཏེ་བརྡ་སྤྲོད་ཐུབ་པའི་ནུས་པ་བྱུང༌།དེ་རྗེས་བརྡ་འཕྲོད་པའི་ནུས་པ་མྱུར་ཚད་ཀྱང་ཧ་ཅང་གིས་ཆེ་རུ་སོང༌།མཁས་པ་མང་པོས་སྐད་བརྡ་ནི་ཡི་གེ་འབྲི་སྲོལ་མ་བྱུང་བའི་ལོ་དུ་མའི་སྔོན་ནས་ཡོད་ཅིང༌།ཡི་གེ་འབྲི་སྲོལ་གྱི་ཐོག་མར་སྲོག་ཆགས་ཀྱི་གཟུགས་བརྙན་དང༌།ཅ་དངོས་འདྲ་རིས་སོགས་ཀྱིས་བརྡ་སྤྲོད་པའི་ལུགས་སྲོལ་རྙིང་ཤོས་ལོ་དྲུག་སྟོང་བར་སོང་ཞིང་རིམ་པས་རི་མོ་དེ་དག་ཡིག་གཟུགས་སུ་གྱུར་ཚུལ་བཤད།